Diari Oficial de la Generalitat Valenciana


Sumari del DOGV 5754, del 02-05-2008 (2008/4979)

Informació pública de l'alternativa tècnica de Programa d'Actuació Integrada del Sector 17 Industrial de sòl urbanitzable d'Oliva.
----------------------------------------------------------------------------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4979


Data del document
:   02-05-2008

Organisme emissor
:   Construcciones Just, SA

Tipus de document
:   Informació Pública

Descriptors 

:   * Oliva
    * empresa privada
    * pla d'urbanisme

Informació pública de l'alternativa tècnica de Programa d'Actuació Integrada del Sector 17 Industrial de sòl urbanitzable d'Oliva. [2008/4979]  
La mercantil Construcciones Just, SA, representada per José Just Monzó, en compliment del que establix l'article 134 de la Llei 16/2005, de 30 de desembre, Urbanística Valenciana (d'ara en avant LUV), en relació amb l'article 293 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), sotmet a informació pública el programa d'actuació integrada per a l'àmbit del sector 17 industrial del Pla General d'Ordenació Urbana d'Oliva (València).  
El present concurs es regix per les bases generals reguladores de la gestió indirecta aprovades provisionalment el 27 d'octubre de 2007 i publicades en el Butlletí Oficial de la Província de València número 202, de 25 d'agost de 2006, així com per les bases particulars per al desenvolupament de l'esmentat programa que les va aprovar l'Ajuntament en ple, en la sessió feta el 10 de maig de 2007, i es van publicar en el Diari Oficial de la Comunitat Valenciana amb data de 20 d'agost de 2007, número 5580.  
Que s'ha publicat un anunci de l'inici del concurs de l'esmentat programa en el Diari Oficial de la Unió Europea número 34271-2008-ES, amb data de 7 de febrer de 2008, i en el Diari Oficial de la Comunitat Valenciana amb data de 3 de març de 2008, número 5715.  
L'alternativa de programa que se sotmet a informació pública està integrada pels següents documents: memòria de l'alternativa tècnica, pla parcial modificatiu, document d'integració territorial, sol·licitud de cèdula territorial d'urbanització, projecte d'urbanització, estudi del paisatge, estudi d'impacte ambiental, estudi acústic i estudi d'inundabilitat.  
La documentació esmentada es troba protocol·litzada a la Notaria de Fernando Sempere Montes, al carrer de la Constitució, número 8, d'Oliva (València). Al mateix temps s'ha dipositat un exemplar de l'esmentada alternativa a les dependències administratives de l'Ajuntament d'Oliva, en compliment dels tràmits establits en l'article 134 de la LUV. L'entitat local és l'adjudicatària del programa.  
Amb anterioritat a la publicació d'este anunci s'ha remés un avís als titulars cadastrals afectats per l'actuació amb el contingut dels articles 134 de la LUV i l'article 292 del ROGTU.  
Durant el termini d'un mes, comptador des de l'endemà de la publicació d'este anunci en el Diari Oficial de la Comunitat Valenciana, les persones interessades podran comparéixer en l'esmentada notaria en horari de dilluns a divendres, de 10.00 a 14.00 hores, i sol·licitar a càrrec seu una còpia o l'exhibició de l'acta de protocol·lització dels projectes, o bé consultar a les dependències municipals de l'Ajuntament d'Oliva, situades a la plaça de l'Ajuntament, 1, en horari de dilluns a divendres de 09.00 a 14.00 hores, els exemplars allí dipositats i presentar, si així ho estima convenient, davant la mateixa notaria o davant el mateix Ajuntament, les al·legacions que consideren oportunes.  
De conformitat amb l'establit en l'article 562.d del ROGTU, es podran realitzar consultes per a l'aclariment de dubtes, conceptes o altres qüestions relatives al programa, de dilluns a divendres, de 10.30 a 13.30 hores, a les oficines de la mercantil Construcciones Just, SA (telèfon 727 361 446), situades a Oliva, passeig de l'Alcalde Juan Sancho, 1, baixos.  
Oliva, 2 de maig de 2008.- El representant de Construcciones Just, SA: José Just Monzó.